ગુજરાતના CM તરીકે મોદીએ કુદરતી આફત બાદ કેદારનાથના સમારકામમાં મદદ કરવાની તૈયારી દાખવેલી

તેમણે માઇક પર આવતાં જ કહ્યું, "પુરી તાકાત સાથે બોલો, જય-જય કેદાર, જય-જય બાબા ભોલે." 

કેદારનાથ મંદિર બહાર તેમણે જણાવ્યું હતું કે તેઓ બાબા ભોલેનાથના પુત્ર છે, બાબાએ તેમને બોલાવ્યા છે.

એવી જ રીતે, જે રીતે બનારસની ચૂંટણી પહેલા ગંગા મૈયાએ બોલાવ્યા હતા. નરેન્દ્ર મોદી કોઈ સંન્યાસી નથી, તેઓ એક મહત્વાકાંક્ષી રાજકીય નેતા છે. 

મોદીએ પોતાના ભાષણમાં એ વાતની યાદ અપાવી હતી કે ગુજરાતના મુખ્યમંત્રી તરીકે તેમણે જૂન 2013માં કુદરતી આફત બાદ કેદારનાથ મંદિરનું સમારકામ કરાવવાની રજૂઆત કરી હતી. 

પરંતુ ત્યારે કોંગ્રેસ સરકારે તેમને એવું કરતા અટકાવ્યા હતા.  

તમને આ પણ વાંચવું ગમશે

પરંતુ "ભોલે બાબા ઇચ્છે છે કે આ કામ તેમના આ જ દીકરાના હસ્તે થાય." એટલે કે, ગુજરાતના મુખ્યમંત્રીને ઉત્તરાખંડની સેવા કરતા અટકાવાયાં એટલે ભોલે બાબાએ તેમને વડાપ્રધાન બનાવી દીધા.

હિંદુ ધર્મના પ્રધાન રક્ષક

બેંગ્લુરુમાં શારદા પીઠના શંકર ભારતી સ્વામીજી પાસેથી આશીર્વાદ લેતા વડાપ્રધાન મોદી

પહેલા વિકાસના વાયદા અને હવે તે દાવાઓમાં ગૂંચવાયેલા વડાપ્રધાન, પોતાને હિંદુ ધર્મના મુખ્ય રક્ષક અને ટોચના સેવકના રુપમાં રજૂ કરવાનો કોઈ મોકો છોડતા નથી.

તેઓ એ વાતનું ભરપૂર ધ્યાન રાખે છે કે તેમના ભાવ, પહેરવેશ, અને ભાષણમાં હિંદુ પવિત્રતાની સુગંધ પ્રસરેલી હોય. તેમના કાર્યકાળના પહેલા બે વર્ષમાં 'મેક ઇન ઇન્ડિયા', 'સ્માર્ટ સિટી', 'ડિજિટલ ઇન્ડિયા', 'સ્કિલ ઇન્ડિયા'ની ધૂમ હતી. 

હવે તેવો જ ઉત્સાહ હવે ચારધામ યાત્રા, શંકરાચાર્ય પ્રાગટ્ય ઉત્સવ, નર્મદા સેવા યાત્રા અને મંજૂનાથ સ્વામીના દર્શન કરવામાં જોવા મળી રહ્યો છે.

તેનું કારણ સમજવું સહેલું છે, વિકાસની વાર્તાએ આંકડાઓનો સામનો કરવો પડે છે, જ્યારે ધાર્મિક પ્રવચનમાં તર્ક-તથ્યો વિઘ્ન નથી બની શકતા.

ધર્મ અને રાજકારણની ઘાલમેલ

ઇંદિરા ગાંધી પણ રુદ્રાક્ષની માળા પહેરી તસવીર પડાવતાં હતાં

એવું નથી કે રાજકારણમાં ધર્મની ઘાલમેલની ફોર્મ્યુલા નરેન્દ્ર મોદીની શોધ છે. મહાત્મા ગાંધીએ તેમની અપીલ વધુ લોકો સુધી પહોંચે તે માટે ધાર્મિક કથાઓ અને પ્રેરક પ્રસંગોની મદદ લીધી હતી.

અંગ્રેજો વિરૂદ્ધ લડાઈમાં મુસ્લિમોને સાથે રાખવા માટે તેમણે ખિલાફત ચળવળને સમર્થન આપ્યું હતું, જેના માટે આજ સુધી તેમની ટીકા થાય છે. 

નહેરુએ ધર્મ અને રાજકારણને અલગ રાખ્યા હતા, પરંતુ તેમના દીકરી ઇંદિરા ગાંધી... \n\nમને ઉપરના લેખ માટે સારું શીર્ષક આપો.
બ્લૉગઃ ધર્મની ઢાલ પાછળ ઊભેલા 'વિકાસ પુરુષ' મોદી